CELEX: 32015D0568
Language: sk
Date: 2015-04-07 00:00:00
Title: Vykonávacie rozhodnutie Komisie (EÚ) 2015/568 zo 7. apríla 2015 , ktorým sa mení príloha I k vykonávaciemu rozhodnutiu 2012/725/EÚ, pokiaľ ide o definíciu bovinného laktoferínu [oznámené pod číslom C(2015) 2173]

9.4.2015   
            
            
               SK
            
            
               Úradný vestník Európskej únie
            
            
               L 93/71
            
         VYKONÁVACIE ROZHODNUTIE KOMISIE (EÚ) 2015/568
   zo 7. apríla 2015,
   ktorým sa mení príloha I k vykonávaciemu rozhodnutiu 2012/725/EÚ, pokiaľ ide o definíciu bovinného laktoferínu
   
      
         [oznámené pod číslom C(2015) 2173]
      
   
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Vykonávacím rozhodnutím Komisie 2012/725/EÚ (2) sa povoľuje umiestňovať bovinný laktoferín ako novú zložku potravín na trh.
            
         
               (2)
            
            
               V prílohe I k vykonávaciemu rozhodnutiu 2012/725/EÚ sa stanovujú špecifikácie bovinného laktoferínu. Tieto špecifikácie obsahujú definíciu bovinného laktoferínu. Táto definícia by mala byť zmenená tak, aby lepšie opisovala povolenú novú zložku potravín.
            
         
               (3)
            
            
               Vykonávacie rozhodnutie 2012/725/EÚ by sa preto malo zodpovedajúcim spôsobom zmeniť.
            
         
               (4)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V prílohe I k vykonávaciemu rozhodnutiu 2012/725/EÚ sa definícia bovinného laktoferínu nahrádza takto:
   
                
            
            
               „Bovinný laktoferín (bLF) je proteín, ktorý sa vyskytuje prirodzene v kravskom mlieku. Je to železo viažuci glykoproteín s molekulárnou hmotnosťou približne 77 kDa, ktorý pozostáva z jedného polypeptidového reťazca 689 aminokyselín.
               Bovinný laktoferín sa izoluje z odstredeného mlieka alebo srvátky zo syrovej hmoty iónovou výmenou a následnými ultrafiltračnými krokmi. Napokon sa suší lyofilizáciou alebo rozprašovaním a veľké častice sa odstránia pomocou sita.“
            
         Článok 2
   Toto rozhodnutie je určené spoločnosti Morinaga Milk Industry Co., Ltd, 33-1, Shiba 3-home, Minato-ku, Tokyo 108-8384, Japonsko.
   
      V Bruseli 7. apríla 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Vykonávacie rozhodnutie Komisie 2012/725/EÚ z 22. novembra 2012, ktorým sa povoľuje uvedenie bovinného laktoferínu ako novej zložky potravín na trh v súlade s nariadením Európskeho parlamentu a Rady (ES) č. 258/97 (Morinaga) (Ú. v. EÚ L 327, 27.11.2012, s. 46).